TRC รายได้ให้บริการก่อสร้างลดฮวบ ฉุดผลงานไตรมาส 3 พลิดขาดทุน 381 ลบ.
TRC รายได้ให้บริการก่อสร้างลดฮวบ ฉุดผลงานไตรมาส 3 พลิดขาดทุน 381 ลบ. จากช่วงเดียวกันเมื่อปีก่อนมีกำไร 12 ลบ. ขณะที่งวด 9 เดือน ขาดทุนเพิ่มขึ้น 309% มาที่ 447 ลบ. จากช่วงเดียวกันเมื่อปีก่อนขาดทุน 109 ลบ.
13 พ.ย. 2563

บริษัท ทีอาร์ซี คอนสตรัคชั่น จำกัด (มหาชน) หรือ TRC รายงานผลการดำเนินงานงวดไตรมาส 3/63 สิ้นสุดวันที่ 30 ก.ย. ดังนี้

โดยผลการดำเนินงานในไตรมาสดังกล่าวพลิกขาดทุน เนื่องจากรายได้จากการให้บริการก่อสร้าง เท่ากับ 592.79 ล้านบาท ลดลงจากงวดเดียวกันของปีก่อน 361.94 ล้านบาท หรือคิดเป็นร้อยละ 37.91 และลดลงจากไตรมาสสองของปีนี้ มาจากขาดความต่อเนื่องในการทํางานของโครงการก่อสร้างขนาดใหญ่ 2-3 โครงการที่ผู้ว่าจ้าง ไม่สามารถให้บริษัทฯเข้าพื้นที่เพื่อเข้าทํางานได้ตามแผน รวมถึงเรื่องให้ใบอนุญาตการเข้าดําเนินงานในงานบางส่วน ทําให้รายได้จากการบริการงานก่อสร้างจึงไม่เป็นไปตามแผนการรับรู้รายได้ที่บริษัทฯ ประมาณการไว้
โดยงวดปัจจุบันบริษัทฯ รับรู้รายได้จากส่วนงานการให้บริการก่อสร้างงานโยธา จํานวน 497.54 ล้านบาท ส่วนงานบริการก่อสร้างระบบท่อจํานวน 82.35 ล้านบาท และส่วนงานก่อสร้างระบบวิศวกรรม จํานวน 30.90 ล้านบาท จากโครงการที่สําคัญ เช่น โครงการเปลี่ยนระบบสายไฟฟ้าอากาศเป็ นสายไฟฟ้าใต้ดินช่วงโครงการรัชดาภิเษก-อโศก โครงการก่อสร้างสะพานข้ามแยก ณ ระนอง ร่วมกับงานสายไฟฟ้าใต้ดิน และโครงการก่อสร้างพัฒนาคูน้ำริมถนนวิภาวดีรังสิต ตอน 1